# Maider Oleaga

Maider Oleaga (Bilbo, 1976) bilbotar dokumental-zuzendaria eta gidoilaria da.

## Biografia

Maider Oleaga Bilbon jaio zen 1976an. Ikus-entzunezko Komunikazioan lizentziatu zen Nafarroako Unibertsitatean, eta zinema-zuzendaritzan diplomatu zen ECAMen, Madrilgo Erkidegoko Zinematografia eta Ikus-entzunezko Eskolan. 2015ean, Euskal Herriko Unibertsitateko (UPV/EHU) Ikasketa Feminista eta Generoko Masterra egin zuen.

## Ibilbidea

Oleaga, batez ere, Espainian eta Mexikon dokumentalak zuzendu, gidatu eta egiten aritu da, azken herrialde honetan zazpi urtez bizi izan baitzen. Film luzeen zuzendaritza-taldean ere egin du lan, hala nola La pilota vasca. La piel contra la piedra, Entre dos mundos. La historia de Gonzalo Guerrero, The Fifth Patient eta Apokalipto-n.
Amaren Ideia (La idea de mi mamá) izan zen bere lehen film luze dokumentala, Espainiako Gerra Zibileko hiru emigranteren erretratua, 71 urte ondoren etxera itzultzen direnak. Paso al límite (Muga deitzen da pausoa) filmarekin, Oleaga Elbira Zipitriaren irudira hurbiltzen da, frankismoaren garaian bere etxea, Donostiako alde zaharrekoa, ikastola klandestino bihurtu baitzuen. Filma Gijongo Nazioarteko Zinemaldian aurkeztu zen. eta Donostiako Nazioarteko Zinemaldian. 2021ean, Kuartk Valley dokumentala aurkeztu zuen Zinemaldian, westernaren filmazioaren intrahistoria Algo más que morir Arabako Kuartangon egina. Maider Oleagak Euskal Gidoigileen Elkartea saria irabazi zuen, Donostiako zinemaldian euskal ekoizpeneko fikziozko film luze onenaren saria.

## Lanak

* La muerte de Sardanápalo, 2001
* Amaren Ideia, 2010
* Sitios prestados al aire, 2011
* Esperanza (2012)
* Iragan Gunea Berlin, 2016
* Verabredung, 2017
* Muga deitzen da pausoa, 2018
* Kuartk Valley, 2021

## Sariak eta aintzatespenak

* Arabako Guardiako 6. Zinemaldian zuzendari onenaren saria jaso zuen,La muerte de Sardanápalo lanagatik
* Argazki onenaren aipamena Zaragozako 7. Zinemaldian (FCZ), Espainia
* Michoacana ataleko lan onenaren saria Moreliako Nazioarteko 8. Zinemaldian (FICM)
* Lehen saria SEMINCIko Doc España atalean, Veraberredung dokumentalagatik.
* Urrezko Izurde Saria, Austriako 1. Cannes Corporate Media & TV Awards-eko Dokumental Etnografiko eta Soziologikoaren kategorian
* Mexikoko Zinematografia Institutuko (IMCINE) 11. Film Laburren Lehiaketa Nazionalaren lehen saria, Sitios prestados al aire lanagatik
* Aipamen berezia Huelvako 37. Zinema Iberoamerikarreko Jaialdian, Sitios prestados al aire lanagatik
* Euskal Gidoigileen Elkartearen saria Donostiako Nazioarteko Zinemaldian.

## Erreferentziak

* 1 2 Directorio de realizadores mexicanos FICM | Oleaga; Maider. .
* ↑ día, Salamanca RTVE al. «La Semana de la UNAM en la Universidad de Salamanca proyecta el documental ‘Amaren ideia’» Salamanca rtv al día: El periódico digital de toda Salamanca.
* ↑ «Festival de San Sebastián» sansebastianfestival.
* ↑ «Maider Oleaga: «La forma en la que hago las películas es un modo de vida»» El Diario Vasco 2 de noviembre de 2018.
* ↑ «Maider Oleaga: "Si se necesita contar una historia, da igual el tamaño de la película"» EITB Radio Televisión Pública Vasca 2021-09-20.
* ↑ «Maider Oleaga: «En el western uno era libre, ahora hay que vender el tiempo a cambio de comer»» El Diario Vasco 2021-09-18.
* ↑ Berlín – Agirre Lehendakaria. .
* ↑ Telebista, Euskal Irrati. «'La persona que se acerca a Elbira Zipitria no soy yo, es un personaje'» www.eitb.eus.
* ↑ «Inesperada Espiga de Oro para un thriller ambientado en Egipto» El Diario Vasco 29 de octubre de 2017.

## Kanpo estekak

* Entrevista a Maider Oleaga
* Maider Oleaga en Vimeo
* Datuak: Q97985277